põhi:
• 150 g piparkooke
• 65 g võid
kohupiima-jogurtitäidis:
• 200 g teralist kohupiima
• 250 g kreeka jogurtit
• 1,5 dl vahukoort
• 1 dl suhkrut
• 0,5 tl vanillisuhkrut
• 5 želatiinilehte
mandariinikate:
• 2 dl värskelt pressitud mandariinimahla või apelsini mahla *
• 1-2 spl suhkrut
• 3 želatiinilehte
• 2 mandariini
• kaunista piparkookidega, vahukoorega ühesõnaga oma äranägemise järgi.
PÕHJA jaoks purusta küpsised ja sega sulavõiga. Kata 20 cm lahtikäiva koogivormi põhi ja servad küpsetuspaberiga. Suru küpsisepuru vormi põhja. Pane külmikusse.
TÄIDISE jaoks pane želatiinilehed külma vette likku u. 5 minutiks. Vahusta vahukoor 2 spl suhkruga, lisa kohupiim , ülejäänud suhkrud ja jogurt. Sega kõik ühtlaseks kreemiks. Kuumuta u. 0,25 ml vett, kuid ära lase keema. Pigista želatiinilehtedest välja üleliigne vesi. Lisa kuuma vette. Sega, kuni želatiinilehed on täielikult lahustunud. Lase natuke jahtuda. Sega želatiini juurde 1-2 spl kohupiima-jogurtikreemi. Seejärel kalla segu peene joana kohupiima-jogurtikreemisse ning sega ühtlaseks. Kalla täidis küpsisepõhjale ja aja ühtlaselt laiali. Aseta koogivorm külmikusse ja lase tarretuda vähemalt 2 tundi.
TARRETISE jaoks pane želatiinilehed külma vette 5 minutiks paisuma. Sega mahl suhkruga ja kuumuta natuke. Pigista želatiinilehtedest üleliigne vesi ja lisa mahla sisse. Sega, kuni želatiinilehed on lahustunud. Jahuta. Kui kohupiima-jogurti täidis on tarretunud, kata kook pealt mandariiniviiludega (eemalda mandariinidelt niipalju valget osa kui võimalik). Tõsta lusikaga mahl mandariinidele ja kata terve kook mahlaga. Tõsta külmkappi tarretuma. Kaunista oma äranägemise järgi.
* mandariinimahlal ei ole nii tugevat maitset. Kui soovid tugevamat maitset siis kasuta mahlaks apelsinimahla.